Държавен вестник, бр. 80, 2008 г., стр. 67

Б Р О Й  80
Д Ъ Р Ж А В Е Н   В Е С Т Н И К
С Т Р .  67
(3) Специфичните изисквания за съхранява-
не на огнестрелните оръжия се определят с акт
на министъра на отбраната.
Чл. 27. В хранилищата се поддържа необхо-
димият влаго-температурен режим, за което се
води специален дневник.
Чл. 28. (1) Огнестрелните оръжия, поставе-
ни в опаковъчни сандъци, се подреждат на фи-
гури, като се оставят работни проходи и прохо-
ди за наблюдение и преглед.
(2) Сандъците се поставят с капака нагоре и
се пломбират. Непълните сандъци се поставят
най-отгоре на фигурата и се обозначават.
Чл. 29. Огнестрелните оръжия, монтира-
ни на бойни машини (самоходни шасита и при-
цепи), се съхраняват в парковия район на войс-
ковата част.
Чл. 30. Устройството и оборудването на пар-
ковия район трябва да осигуряват удобно раз-
полагане на огнестрелните оръжия, техничес-
кото им обслужване и ремонт, да позволяват
бързото им изнасяне, надеждната охрана, от-
брана и пожарна безопасност.
Чл. 31. (1) При временно разполагане на
войските в полеви условия се организират по-
леви паркове.
(2) Устройството и оборудването на поле-
вия парк се определят от характера на мест-
ността, от атмосферните условия и от продъл-
жителността на времето за разполагане на войс-
ките в дадения район.
(3) Участъкът от местността, определен за
полеви парк, трябва да осигурява безопасност и
скритост на разполагането, възможност за ор-
ганизиране на охрана и бързото изнасяне на
огнестрелните оръжия.
Чл. 32. (1) Огнестрелните оръжия на под-
разделенията се съхраняват в специално опре-
делени места, оборудвани с пирамиди, каси, маси
и друг инвентар, осигуряващ правилното им съх-
ранение и поддържане.
(2) Местата, определени за съхраняване на
огнестрелни оръжия, трябва да са под непре-
късната охрана и да изключват всякаква въз-
можност за нерегламентиран достъп.
Чл. 33. Огнестрелните оръжия се съхраня-
ват обслужени и в комплект с полагащия им се
индивидуален ЗИП.
Чл. 34. Огнестрелното оръжие на дежурни-
те длъжностни лица може да се съхранява в де-
журните стаи и караулните помещения при ус-
ловия, осигуряващи техническата му изправност
и опазване.
Част III
Отчет на взривни вещества, огнестрелни
оръжия и боеприпаси
Чл. 35. Отчетът на ВВООБ в МО се води
съгласно изискванията на Албума на първич-
ните счетоводни документи и счетоводния до-
кументооборот в МО, БА и структурите на под-
чинение на министъра на отбраната.
Чл. 36. (1) В подразделенията, включител-
но до рота и приравнените, отделен отчет на
ВВООБ не се води. Водят се документи за кон-
тролиране на наличността им, за правилното
им използване, съхраняване и опазване, посо-
чени в УВСВСРБ.
(2) В складовете и базите на тактическо и
оперативно ниво и в приравнените към тях се
води документален отчет на ВВООБ.
(3) В органите за управление на стратегичес-
ко ниво се води оперативен отчет на ВВООБ.
Чл. 37. Ежегодно в началото на годината
всички отчетни нива изготвят отчетни донесе-
ния за движението през предходната година, за
техническото състояние и наличността към 1
януари на текущата година на ВВООБ, които се
изпращат на старшата инстанция. Редът, сро-
ковете и начинът на попълване на отчетните
донесения се определят ежегодно от министъ-
ра на отбраната.
Чл. 38. (1) Ежегодно на всички отчетни нива
се провежда годишно сверяване на наличнос-
тите и движението на ВВООБ. До оперативно
ниво годишното сверяване се провежда пряко
между личния състав на отчетните звена, а на
стратегическо ниво—непряко по отчетни доне-
сения. Редът, сроковете и план-графиците за
провеждането му се определят ежегодно от
министъра на отбраната.
(2) На тактическо ниво в складовете и бази-
те и в приравнените към тях сверяването се
извършва пряко на всеки 3 месеца.
Г л а в а  т р е т а
ТРАНСПОРТИРАНЕ НА ВЗРИВНИ ВЕЩЕС-
ТВА, ОГНЕСТРЕЛНИ ОРЪЖИЯ И БОЕПРИ-
ПАСИ С ВИДОВЕ ТРАНСПОРТ
Раздел I
Транспортиране на взривни вещества и
боеприпаси
Чл. 39. (1) Взривни вещества и боеприпаси
(ВВБ) се транспортират с автомобилен, желе-
зопътен, воден и въздушен транспорт.
(2) Взривни вещества и боеприпаси се тран-
спортират в изправна щатна опаковка.
Чл. 40. (1) Автомобилите, определени за
транспортиране на ВВБ, трябва да са техничес-
ки изправни, осигурени с искроуловители и
пожарогасителни средства.
(2) На лявата задна част на каросерията се
поставя червен флаг с размери 40 Ч 40 cm, а на
предната броня на автомобила се поставя табе-
ла “ВЗРИВООПАСНО”.
(3) Водачите на автомобилите се инструкти-
рат преди тръгване за мерките за безопасност
при превозване на ВВБ.
(4) Автомобилите се натоварват, без да се
превишава тяхната товароподемност.
Чл. 41. (1) Сандъците с ВВБ се нареждат в
каросерията на автомобилите както перпенди-
кулярно, така и успоредно на движението им.